הוועדה המשותפת לוועדת הכספים ולוועדת הכנסת לתקציב הכנסת, כנסת 20, פרוטוקול מספר 10, 2018-03-05 11:00

מכלוף מיקי זוהר: חברים, שלום.

מכלוף מיקי זוהר: אני מתכבד לפתוח את ישיבת הוועדה המשותפת של ועדת הכנסת וועדת הכספים.

מכלוף מיקי זוהר: אנחנו דנים היום בתקציב הכנסת.

מכלוף מיקי זוהר: כמובן שאנחנו צריכים לדון גם בתקציב הכנסת לשנת 2019 וגם בהעברת עודפי תקציב משנת 2017 ו-2018.

מכלוף מיקי זוהר: נתחיל דווקא בהעברת עודפי התקציב.

מכלוף מיקי זוהר: יתכבד חשב הכנסת להסביר לנו למה וכמה ואיך.

מכלוף מיקי זוהר: יש שם נתון שקצת מעלה תהיות מדוע סכום כזה גדול כמובן שעובר מ-17' ל-18', ועל כך אנחנו רוצים לקבל תשובות.

מכלוף מיקי זוהר: יואיל בטובו, אדוני - בבקשה.

חיים אבידור: אנחנו מבקשים מהוועדה לאשר העברה של 347 מיליוני שקלים משנת 2017 לשנת 2018.

חיים אבידור: אני רוצה לפרט את הסכומים מפני שחלק גדול מהסכומים הם בסך הכל סכומים שאנחנו כבר מגלגלים אותם כמה שנים משנה לשנה כתוצאה מהתמשכות של נושאים מסוימים שתיכף אסביר.

חיים אבידור: להלן הפירוט: מתוך ה-347 מיליוני שקלים, 151 מיליוני שקלים הם בגין תביעות שהכנסת עומדת מולן כבר מספר שנים.

מכלוף מיקי זוהר: 151 מיליון שקלים זה תביעות משפטיות עומדות.

חיים אבידור: תביעות משפטיות לא עומדות, בתהליך.

מכלוף מיקי זוהר: בתהליך - זאת אומרת, לא מומש הביצוע שלהן.

חיים אבידור: עדיין לא הגיעו ל - - -

מכלוף מיקי זוהר: הן יכולות להפוך להיות גם עודף תקציבי.

חיים אבידור: יכול מאוד להיות, אני מאוד מקווה.

מכלוף מיקי זוהר: כולנו תקווה שכן.

חיים אבידור: לפחות כך אומרים היועצים המשפטיים שלנו, וככה אנחנו גם מתייחסים לזה בדוחות הכספיים.

חיים אבידור: בכל אופן, 87 מיליוני שקלים מה-151 זה בגין תביעת שפיר, ו-64 מיליוני שקלים זה בגין תביעה שהגישו על הפקעת בית פרומין.

חיים אבידור: עוד סכום של 46 מיליוני שקלים הוא בגין שיפוץ בית פרומין שהתחלנו אותו כבר לפני כשנתיים.

חיים אבידור: יצאו המכרזים ותקצבנו אותו לפני שנתיים.

חיים אבידור: אנחנו את הסכומים שעדיין לא שילמנו, מגלגלים משנה לשנה.

מכלוף מיקי זוהר: מה השלב של הביצוע שמצוי המקום?

חיים אבידור: אני מאוד מקווה שלקראת סוף 2019 המוזיאון ייפתח.

מכלוף מיקי זוהר: אוקיי.

חיים אבידור: סכום של 12 מיליוני שקלים הוא סכום שתקצבנו אותו בשנת 2017, סליחה, אפילו ב-2016, תקצבנו אותו לרכישת ציוד חדש לערוץ הכנסת.

חיים אבידור: היות ומכרז ערוץ הכנסת נתקע, אנחנו רוצים לרכוש את הציוד הזה בשיתוף עם מי שיפעיל את ערוץ הכנסת, היות והוא יפעיל את כל הציוד הזה.

חיים אבידור: אנחנו מחכים שייבחר זוכה להפעלת ערוץ הכנסת ואז אנחנו נשתמש בתקציב הזה.

מכלוף מיקי זוהר: אוקיי.

חיים אבידור: עוד 15 מיליוני שקלים הם בגין מערכות אבטחה וכריזה.

חיים אבידור: זה מכרז שיצא כבר מזמן, אך מסיבות מקצועיות הוא מתנהל כבר תקופה די ממושכת.

חיים אבידור: אני מאוד מאוד מקווה שבמה

חיים אבידור: לך שנת 2018 המכרז כבר יעלה לאוויר והסכום שתקצבנו ימומש.

חיים אבידור: הסכום האחרון הוא סכום של 51 מיליוני שקלים.

חיים אבידור: זה סכום שאנחנו למעשה בנינו אותו מעודפי תקציב של שנת 2017 על מנת לעשות פרויקטים חדשים שתכננו אותם במהלך שנת 2017 ודיברנו על זה בישיבה האחרונה שהיתה בסוף 17' על העברת עודפים או העברה מתוכניות, מהרזרבה, והפירוט של זה הוא לאותם מבנים יבילים שאנחנו רוצים לעשות על מנת להתכונן למצב שתשתנה כמות חברי הכנסת, וזו מהסיבה שמיצינו את כל השטחים שקיימים היום בכנסת ואין אפילו מטר מרובע אחד פנוי.

חיים אבידור: בתוכנית שאנחנו עושים, תוכנית אב, אנחנו מתכננים עוד מבנים נוספים לבנות במהלך השנים ככל וייווצר הצורך.

חיים אבידור: חלק מהם אנחנו נתחיל מידית, וברגע שיהיו לנו האישורים.

חיים אבידור: זה שלושה מבנים: בניין מינהלה, בניין מרכז מבקרים ולשכות חברי כנסת.

מכלוף מיקי זוהר: מתי הפרויקט הזה צפוי להתחיל לנוע?

חיים אבידור: בניין מינהלה, למיטב הבנתי, ייעשה כבר מידית ברגע שנקבל את האישור על התוכניות, אישור תב"ע שהגשנו אותה.

חיים אבידור: יכול להיות שזה יהיה כבר בשנת 2020.

מכלוף מיקי זוהר: טוב, בסדר.

מכלוף מיקי זוהר: אני רק חושב שצריך לומר שצריך להתחיל להאיץ קצת את הביצוע של הפרויקטים.

מכלוף מיקי זוהר: עודף תקציבי - זה ברור, אפשר להעביר משנה לשנה.

מכלוף מיקי זוהר: אנחנו גם מן הסתם לא רוצים שהתקציב הזה ילך לאיבוד, אבל צריך אולי להאיץ קצת את התהליכים.

מכלוף מיקי זוהר: כולי תקווה שב-2018, כדי שיהיו העברות תקציביות מ-18' ל-19', הסכום יפחת בצורה משמעותית, ואני מקווה שגם העניינים המשפטיים - - -

אלברט סחרוביץ: לא, מ-18' ל-19.

מכלוף מיקי זוהר: מ-18' ל-19, עכשיו אנחנו מעבירים מ-17' ל-18'.

מכלוף מיקי זוהר: אני מקווה גם שהעניינים המשפטיים עד אז ייפתרו או שתהיה לגביהם איזושהי תשובה, כי זה סכום משמעותי.

מכלוף מיקי זוהר: מתוך הסכום מדובר על 150 מיליון שקלים רק תביעות משפטיות פתוחות, וזה סכומי עתק.

מכלוף מיקי זוהר: צריך לזכור שהכסף הזה שכרגע באוויר, הוא כסף שאנחנו לא נותנים אותו בחזרה או לציבור או לכנסת.

מכלוף מיקי זוהר: אשמח שתבהיר את זה.

חיים אבידור: יש לנו דיבור עם אגף התקציבים שמהעודפים האלה של התביעות המשפטיות, אנחנו נעביר להם השנה כ-100 מיליוני שקלים תמורת התחייבות שאגף התקציבים - -

מכלוף מיקי זוהר: מבורך, זה כסף שהציבור יכול ליהנות ממנו בינתיים, עד אשר הדברים יתבררו.

חיים אבידור: - - ככל שהתביעות המשפטיות האלה - אנחנו לא נזכה בהן, אז הם יחזירו לנו את זה.

מכלוף מיקי זוהר: אני מברך על כך, בסדר גמור.

מכלוף מיקי זוהר: חברים, מישהו רוצה להעיר הערה בגין העניין הזה?

מכלוף מיקי זוהר: אם לא, נצביע על אישור העברות עודפי התקציב מ-17' ל-18.

מכלוף מיקי זוהר: מי בעד ההעברות?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – אין הבקשה להעברת עודפי תקציב משנת 2017 לשנת 2018 אושרה.

מכלוף מיקי זוהר: ההחלטה התקבלה.

חיים אבידור: רגע, יש עוד דבר שנמצא במכתב שאנחנו רוצים.

חיים אבידור: אנחנו מבקשים להעביר בשנת 18' מהרזרבה של שנת 2018 סכום של 6 מיליוני שקלים כאשר 3 מיליוני שקלים זה לשיא כוח אדם, וכפי שתבינו בתקציב שאנחנו נסביר על שנת 2019 ישנו איזה גידול מסוים של כוח אדם שהמנכ"ל יסביר לגביו.

חיים אבידור: אבל זה ב-19' ואנחנו כבר בשנת 18' צריכים לממש חלק ממנו.

חיים אבידור: ישנו נושא מסוים של כוננויות עובדים שעשינו טעות עוד בתקציב של 17'.

חיים אבידור: התקציב היה דו שנתי וכבר ב-17' אנחנו העברנו חלק מהרזרבה לכוננויות עובדים.

חיים אבידור: את אותה בקשה אנחנו עושים גם השנה - להעביר מהרזרבה לכונניות עובדים.

מכלוף מיקי זוהר: מנכ"ל הכנסת יסביר מה פשר הבקשה ומה הסיבות לה.

חיים אבידור: לא, הגידול בכוח אדם אנחנו נסביר בתקציב של שנת 2019.

מכלוף מיקי זוהר: אבל עכשיו אנחנו צריכים לאשר הגדלה.

חיים אבידור: את ההגדלה הזו - אני מבקש לעשות את זה - - -

מכלוף מיקי זוהר: טרם אישור התקציב?

חיים אבידור: זו העברה מהרזרבה בשנת 18', זה לא ב-19', לכוננויות.

מכלוף מיקי זוהר: העברה, הבנתי - אוקיי.

מכלוף מיקי זוהר: האם יש מישהו שרוצה הערה בעניין הזה?

מכלוף מיקי זוהר: אם לא, נצביע בעד ההעברה שהתבקשה כרגע על ידי חשב הכנסת.

מכלוף מיקי זוהר: 3 מיליוני שקלים מתקציב 18' ל-19'.

חיים אבידור: לא, 6 מיליוני שקלים מהרזרבה, כאשר 3 מיליוני שקלים מהם הולך לשיא כוח אדם ו-3 מיליונים מהם הולך לכוננויות עובדים.

מכלוף מיקי זוהר: אוקיי.

מכלוף מיקי זוהר: מי בעד הבקשה?

מכלוף מיקי זוהר: ירים את ידו.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – רוב

מכלוף מיקי זוהר: נמנעים – אין הבקשה להעביר מהרזרבה של שנת 2018 סכום של 6 מיליוני שקלים, נתקבלה.

מכלוף מיקי זוהר: ההחלטה התקבלה.

מיקי רוזנטל: אני נגד.

מיקי רוזנטל: אני גם אסביר את זה כשזה יגיע לתקציב 2019.

מכלוף מיקי זוהר: מיקי רוזנטל נגד.

מכלוף מיקי זוהר: אנחנו עוברים עכשיו לתקציב 2019 ונעשה דיון.

מכלוף מיקי זוהר: קודם כל, יציגו את התקציב אנשי המקצוע ולאחר מכן התייחסות חברי הכנסת, בבקשה.

אלברט סחרוביץ: אדוני יושב-ראש הוועדה, חברי הכנסת, הנהלת הכנסת, ועד העובדים, שלום לכולם.

אלברט סחרוביץ: תקציב 2019 - נתחיל מהשורה התחתונה.

אלברט סחרוביץ: הגידול בתקציב לעומת השנה הקיימת שאנחנו עוד בתחילתה הוא 20 מיליון שקל.

אלברט סחרוביץ: זה במסגרת מגבלת ההוצאה.

מכלוף מיקי זוהר: מה היה הגידול בין 17' ל-18'?

אלברט סחרוביץ: בין 17' ל-18 עמד על אותו גידול, על אותו מספר.

אלברט סחרוביץ: לא פרצנו.

אלברט סחרוביץ: זה מדיניות שהתוויתי עם כניסתי לתפקיד, שלא נפרוץ את מגבלת ההוצאה והגידול יהיה מבוקר בתקציב הכנסת, ואנחנו אכן עומדים בעניין הזה ובהתחייבות זו.

אלברט סחרוביץ: דגשים - נתחיל בתוספות, בגידולים המשמעותיים.

אלברט סחרוביץ: הגידול המשמעותי הוא בנושא כוח אדם שנחלק לשני חלקים עיקריים: אחד, תוספת תקנים, הן של מינהל הכנסת והן של משמר הכנסת.

אלברט סחרוביץ: הייתי שמח אם קצין הכנסת יתייחס למשמר הכנסת.

אלברט סחרוביץ: מדובר ב-20 תקנים.

אלברט סחרוביץ: אדוני הקצין, תסביר את בקשתך.

מכלוף מיקי זוהר: מר גריף, בבקשה.

יוסף ג'בארין: אנחנו נמצאים בתהליך של קבלת האחריות והמענה לכל הנסיעות במשלחות ודרך ועדת האתיקה של הכנסת.

מכלוף מיקי זוהר: הווה אומר, זה יוצא מהשב"כ או מהמשטרה.

יוסף ג'בארין: זה יוצא מהשב"כ ועובר ליחידת משמר הכנסת.

יוסף ג'בארין: אנחנו ניקח את האחריות מתחילת 2019.

יוסף ג'בארין: לצורך הנושא הזה ביקשתי עשרה תקנים דחופים, וזה המעט שהצלחתי לתת.

יוסף ג'בארין: בנוסף לכך, יש לנו את כל הנושא של כניסת פולומבו, שניתן לראות שרמת הפעילות שם גדלה וגם כמות המוזמנים נכנסת בצורה משמעותית.

יוסף ג'בארין: לכן, אני נדרש שם לתוספת של כוח אדם כדי לתת מענה לכל הכניסות של המוזמנים.

יוסף ג'בארין: פרט לכך, יש תוספת של עמדות נוספות בתוך המשכן שאנחנו כבר התחלנו ויישמנו.

יוסף ג'בארין: אנשי המשמר עובדים מעבר ל-12 השעות, ולעיתים גם 16 ו-18 שעות.

יוסף ג'בארין: לכן, אני צריך תוספת של כוח אדם, וזה המעט שביקשנו.

מכלוף מיקי זוהר: מה היקף הנסיעות של חברי הכנסת לחוץ לארץ מבחינת ההוצאה התקציבית של הכנסת בעניין הזה?

אלברט סחרוביץ: תקציב הנסיעות מופיע.

אלברט סחרוביץ: אנחנו הורדנו אותו ל-2019.

אלברט סחרוביץ: הוא עומד בשוטף, הבסיס שלו, הוא 3.1 מיליון.

מיקי רוזנטל: זה לא הכול.

יצחק וקנין: יש נסיעות שממונות על ידי הכנסת ויש - - -

אלברט סחרוביץ: הוא שאל של הכנסת, לא ועדת האתיקה.

מכלוף מיקי זוהר: של הכנסת.

אלברט סחרוביץ: השאלה ברורה.

אלברט סחרוביץ: ועדת האתיקה לא בשליטתי, אני גם לא מממן.

אלברט סחרוביץ: יש לומר, ואני מוסיף לדבריו של הקצין, האבטחה היא גם לנסיעות שהן לא זה - אכן, כן.

מיקי רוזנטל: נסיעות של יושב-ראש הכנסת ושל הכנסת זה אותו סעיף?

אלברט סחרוביץ: המשלחות - כן, חד-משמעית.

אלברט סחרוביץ: 3.1 מיליון זה תקציב של משלחות נכנסות ויוצאות.

אלברט סחרוביץ: יש עוד מרכיב שהוא בפעילות הבין-לאומית של הכנסת וזה מרכיב שזכה, ובתקופה האחרונה ראיתם עדויות לכך, וזה הכנסים הבין-לאומיים שאנחנו עושים, בין אם זה ראשי פרלמנט שאירחנו פה מאפריקה, בין אם זה כנס מנכ"לים, מזכ"לים, שרק בשבוע שעבר עבר בהצלחה.

אלברט סחרוביץ: בדרך כלל פעילויות כאלה אנחנו עושים בשיתוף משרד החוץ בחלוקה של 50:50, ויש סעיף נפרד לזה.

אלברט סחרוביץ: זה הרכיב של ה-400,000.

אלברט סחרוביץ: בגדול, תקציב משלחות - הבסיס שלו בשנים האחרונות עם גידול מאוד משמעותי בפעילות הבין-לאומית עומד על 3.1.

אלברט סחרוביץ: אם אני כבר מתייחס לקראת 2019 אז פה צמצמנו את זה מתוך ראייה ש-2019 תהיה שנת בחירות.

אלברט סחרוביץ: אני מבקש לא לחייך פה בשולחן הזה, זה הנחת העבודה שלנו.

אלברט סחרוביץ: בשנת בחירות, מן הסתם, גם טקסים ואירועים וגם - - -

מכלוף מיקי זוהר: יצא לך הבוקר לדבר עם ליצמן או עם גפני?

אלברט סחרוביץ: לי לא יוצא לדבר עם אף אחד מהם.

אלברט סחרוביץ: אני סתם נותן פה הערת אגב, לא לפרוטוקול.

אלברט סחרוביץ: עניתי לשאלתך, אדוני היושב-ראש?

מכלוף מיקי זוהר: כן.

אלברט סחרוביץ: אני ממשיך ומחזיר את כולנו לנושא הגידול בתקנים.

אלברט סחרוביץ: נתנו לקצין את הסקירה ואת הסיבות לבקשה שלו להגדלת תקנים במשמר - 20 במספר.

אלברט סחרוביץ: נגיע עכשיו למינהל הכנסת.

אלברט סחרוביץ: הבקשה עומדת על 35 תקנים שהם 5% משיא כוח האדם.

אלברט סחרוביץ: רק אתחיל ואומר, ואני אומר את זה בנוכחות חברי ההנהלה ששומעים אותי אומר את זה כל פעם בכל ישיבה שלנו, שזה אכן גידול משמעותי.

אלברט סחרוביץ: בוודאי שזה מתווסף לגידול המשמעותי שהכנסת עברה במצבת כוח האדם שלה בעשור האחרון.

אלברט סחרוביץ: אפשר לומר שהיא די הכפילה את עצמה.

אלברט סחרוביץ: אבל אני חושב שהתוצאות גם נראות בשטח, ויעידו פה ותיקי הבית שהכנסת עובדת בצורה הרבה יותר יעילה.

אלברט סחרוביץ: היא היום יותר בנויה לתת מענה הולם לצרכים של הפרלמנט.

אלברט סחרוביץ: אבל אני גם זוכר היטב מה שאמרתי בפעם האחרונה שהעברתי פה תקציב, שהיה זה קצת לפני שנה וחצי בערך, סמוך לכניסתי לתפקיד, ואמרתי שגם כאיש כוח אדם בהכשרתי ובמקצועי וגם כאיש שמשרת בשירות הציבורי הרבה מאוד שנים, אני חושב שהגידול צריך להיות מבוקר ומידתי, כי אחרת אם כל פעם אני אבוא ואסביר למה אני צריך - ההסברים הם מאוד ברורים ותשמעו אותם עכשיו.

אלברט סחרוביץ: רובכם תשתכנעו.

מיקי רוזנטל: - - -

אלברט סחרוביץ: > מיקי, אני מציין את העובדות.

דוד ביטן: הוא אמר "רובכם", הוא לא אמר כולם.

מיקי רוזנטל: יכול להגיד: חוץ ממיקי.

מכלוף מיקי זוהר: איזה מיקי?

אלברט סחרוביץ: אמרתי "רובכם".

אלברט סחרוביץ: בסופו של דבר, זו אחריות שלי ושל חבריי להנהלה לדאוג שיהיה תכנון כוח אדם לטווח ארוך, לקחת בחשבון שהכנסת עובדת לפי "פיקים".

אלברט סחרוביץ: לא כל השנה היא אותה שנה.

אלברט סחרוביץ: יש "פיקים" גם מבחינת פרויקטים של הכנסת, וצריך לקחת את כל הדברים האלה בחשבון ולדאוג שהגידול יהיה מבוקר.

מיקי רוזנטל: אבקש גם להתייחס.

מכלוף מיקי זוהר: בטח, בסוף דבריו כולם ידברו.

אלברט סחרוביץ: ה-35 תקנים בגדול זה לשני רבדים עיקריים: רובד אחד - כל המערכים האלה שהם מערכי תומכי לחימה של פעילות הפרלמנט.

אלברט סחרוביץ: יושבת פה בכובעה השני מנהלת מרכז המחקר והמידע.

אלברט סחרוביץ: כידוע, כל הזמן עלה הצורך של מרכז המחקר והמידע, גם מבחינת הח"כים, גם מבחינת היחידה עצמה, להוסיף תקנים.

אלברט סחרוביץ: אני עצרתי את זה עד כניסתה של הודיה לתפקיד כי רציתי שהיא תיכנס, תלמד, תדע מה הצרכים האמיתיים, ורק אז לאשר את התוספת.

אלברט סחרוביץ: אני חושב שהתוספת היא מתבקשת כי הפעילות באמת גדלה.

דוד ביטן: זה תוספת בשביל האופוזיציה, אתם בעיקר מבקשים.

דוד ביטן: הם מבקשים כל הזמן.

מיקי רוזנטל: נכון, רק בשביל האופוזיציה.

אלברט סחרוביץ: אני חושב שמרכז המחקר והמידע מתחלק שווה בשווה.

דוד ביטן: לא, הם מבקשים כל הזמן.

אלברט סחרוביץ: הלשכה המשפטית - כנ"ל.

אלברט סחרוביץ: להזכירכם, יחידת כת"ף.

אלברט סחרוביץ: יושבת פה לשעבר מנהלת מרכז המחקר והמידע ומנהלת יחידת כת"ף הנוכחית.

אלברט סחרוביץ: בשביל להקים את היחידה הזו לקחתי תקנים של עובדים קיימים.

אלברט סחרוביץ: היתה פה פגיעה בחלק מיחידות הכנסת ואני צריך להחזיר חלק מהתקנים האלה - זה רובד אחד.

אלברט סחרוביץ: רובד שני - ועכשיו הודיה בכובעה השני כיו"ר ועד העובדים - כמו שאתם יודעים, וזה לא סוד, בתקופה האחרונה הנהלת הכנסת מנהלת משא ומתן מול ועד העובדים לגבי הסדרה מחדש של שעות עבודה וסדרי העבודה בכנסת מתוך ראייה שלי וגם של הוועד, אנחנו שותפים בעניין הזה, לרווחת העובד, לזה שהעובדים לא יבלו בבית הזה יותר ממה שצריך, לשמור על רווחתם, לשמור על פריונם.

אלברט סחרוביץ: המשמעות של כך זה שאנחנו כנראה בחלק מיחידות הכנסת נצטרך לעבור למתכונת של עבודה במשמרות.

אלברט סחרוביץ: בעיקר מדובר על חטיבת התפעול.

אלברט סחרוביץ: המשמעות של כך - כפי שאתם יודעים, כשעוברים לעבוד במשמרות יש צורך בתוספת של כוח אדם.

אלברט סחרוביץ: כשליש, קצת פחות, מהתוספת המדוברת היא בחטיבת התפעול, לרבות יחידות המשק.

מכלוף מיקי זוהר: מאה אחוז.

מכלוף מיקי זוהר: מספר שאלות: מחלקת המחקר - קודם כל, היא עושה עבודה באמת מבורכת - יש קפיצה של 1,400,000 שקל.

מכלוף מיקי זוהר: מה הסיבה?

אלברט סחרוביץ: אחת הסיבות זה ועדת החקירה הממלכתית של הבנקים שדורשת תשומות של יועצים.

מכלוף מיקי זוהר: זה הרבה מאוד כסף.

מכלוף מיקי זוהר: אנחנו מדברים על עוד תוספת מ-750,000 שקל ל-2.165.

דוד ביטן: - - - ועדת החקירה עולה כסף.

דוד ביטן: אתה מבין למה עושים שום ועדות חקירה פה?

מכלוף מיקי זוהר: אבל 1,400,000 שקל?

אלברט סחרוביץ: לא, לא אמרנו שזה כל זה.

אלברט סחרוביץ: זה חלק מהגידול.

אלברט סחרוביץ: אתה רוצה שמנהלת מרכז המחקר והמידע תתייחס?

אלברט סחרוביץ: היא תוכל להסביר את זה הכי טוב.

מכלוף מיקי זוהר: כן, בבקשה.

מכלוף מיקי זוהר: אני אשמח.

דוד ביטן: מיקי, התכוננת חזק היום.

מכלוף מיקי זוהר: מה חשבת?

מכלוף מיקי זוהר: שאבוא לדיון לא מוכן?

<הודיה קין: אכן הגידול בתקציב מרכז המחקר והמידע נוגע בעיקר ליועצים לוועדות לבקשת הוועדות.

<הודיה קין: הגידול המשמעותי ביותר זה כתוצאה מהיועצים לוועדת החקירה בנושא הבנקים שבמהלך 2018 יכולת מימוש של שכר היועצים עומד על מיליון שקלים כשתקציב מרכז המחקר והמידע ב-2018 עמד על כ-800,000, כך שזה הרבה מעבר לתקציב מרכז המחקר והמידע.

מכלוף מיקי זוהר: תודה.

מכלוף מיקי זוהר: שאלה נוספת.

מכלוף מיקי זוהר: יש עלייה משמעותית בפעולות הכנסת.

מכלוף מיקי זוהר: זה סך כולל כמובן על הרבה מאוד רבדים, אבל יש עלייה בפעולות הכנסת.

מכלוף מיקי זוהר: אני רוצה להבין האם זה בעיקר מהדברים שציינתם פה קודם, כוח אדם, שזה דברים אחרים?

אלברט סחרוביץ: כוח אדם.

חיים אבידור: 32 מיליוני שקלים זה מכוח אדם.

מכלוף מיקי זוהר: זה בעיקר כוח אדם.

מכלוף מיקי זוהר: אז רוב העלייה זה בעיקר כוח אדם שדיברנו עליו וגם אישרנו אותו בתחילת הדיון.

מכלוף מיקי זוהר: יש דבר נוסף אחד.

מכלוף מיקי זוהר: אני רוצה להודיע גם לפרוטוקול וגם לחברים וגם לציבור, יהיו שינויים בשני דברים מהותיים: אחד, שכר דירה ומלונות לח"כים שירצו לישון פה וכד'.

מכלוף מיקי זוהר: עלו הרבה מאוד טענות מצד ח"כים מסוימים שזה לא מספיק, ויש ח"כים מסוימים שאומרים שזה יותר מדי.

מכלוף מיקי זוהר: צריך לייצר איזשהו איזון בין הצורך של האנשים להישאר בירושלים.

מכלוף מיקי זוהר: יש כאלה שאומרים: אנחנו חברי כנסת, אנחנו גרים בצפון.

מכלוף מיקי זוהר: אנחנו לא יכולים לבוא לפה - - -

דוד ביטן: אתה צריך אתך הוועדה, אתה לא יכול לקבוע.

מכלוף מיקי זוהר: כמובן שהכול ייעשה בסופו של דבר אחרי קבלת המלצה מהוועדה הציבורית.

מכלוף מיקי זוהר: אבל בסוף ההכרעה היא אצלנו.

מכלוף מיקי זוהר: אנחנו נקבל את המלצתה, אבל בסוף אנחנו צריכים להכריע.

דוד ביטן: הבעיה העיקרית היא איכות בתי המלון, לא - - -.

מכלוף מיקי זוהר: קודם כל, בסוגיה הזו אני מתכוון לעורר דיון.

מכלוף מיקי זוהר: בסוף צריך להגיע לאיזושהי פשרה שתהיה מכסה.

מכלוף מיקי זוהר: אגב, עלתה גם טענה על ידי חברי כנסת רבים שיש גם את העוזרים הפרלמנטריים שלהם ש רוצים ללון פה כי קשה להם לחזור הביתה ולהגיע, וגם לזה צריך לתת מענה.

מכלוף מיקי זוהר: אני חושב, ואני אומר את זה לפרוטוקול, שהכיוון צריך להיות פול לכל חברי כנסת שיהיה סביר והגיוני שלא יחרוג מגבולות התקציב הקיים ושכל חבר כנסת ישתמש בו.

מכלוף מיקי זוהר: מי שירצה להשתמש ולממש - יממש.

מכלוף מיקי זוהר: מי שלא - לא.

מכלוף מיקי זוהר: לא כל אחד צריך את זה.

מכלוף מיקי זוהר: אני, למשל, מעולם לא ישנתי במלון אף פעם על חשבון הכנסת.

מכלוף מיקי זוהר: אז אני באופן אישי לא צרכתי פעם אחת.

מכלוף מיקי זוהר: אבל יש כאלה שכן משתמשים ואין שום בעיה עם זה.

יצחק וקנין: אני משתמש כל הזמן, אין לי ברירה אחרת.

יצחק וקנין: אם תסדרו לי טיסה כל יום, אהלן וסהלן.

דוד ביטן: אתה גר בעוטף לבנון.

מכלוף מיקי זוהר: זה ברור.

מכלוף מיקי זוהר: לכן, צריך ליצור איזשהו איזון שיאפשר לאנשים עם פול מסוים בסופו של דבר.

מכלוף מיקי זוהר: שנית, לגבי שכר חברי הכנסת - הודעה לפרוטוקול - שכר חברי הכנסת ייצא מידיה של הכנסת.

מכלוף מיקי זוהר: זה החלטה שקיבלתי ואני הולך להעביר אותה פה בוועדת הכנסת באמצעות חקיקה.

מכלוף מיקי זוהר: שכר חברי הכנסת לא ייקבע יותר על ידי חברי הכנסת, שכר חברי הכנסת ייקבע על ידי ועדה חיצונית שתקבע את השכר שלנו באופן שהיא תמצא לנכון.

מכלוף מיקי זוהר: מבחינתי, כל סכום שהיא תיקבע יהיה מקובל עליי.

מכלוף מיקי זוהר: אגב, עוד דבר ייצא מהכנסת בקרוב וזה גם שכר השופטים, גברתי היועצת המשפטית של ועדת הכספים.

דוד ביטן: והשרים.

מכלוף מיקי זוהר: כמובן , הכול ביחד.

מכלוף מיקי זוהר: השרים, כל נבחרי הציבור.

מכלוף מיקי זוהר: גם שכר השופטים, לעניות דעתי, לא צריך להיקבע על ידי הכנסת.

מכלוף מיקי זוהר: הוא צריך להיקבע על ידי ועדה ציבורית.

מכלוף מיקי זוהר: אני לא חושב שהכנסת צריכה לשלוט במשכורות של השופטים, זה גם צריך להיות ניטרלי.

מכלוף מיקי זוהר: לכן, אני בקרוב הולך לקדם חקיקה שגם שכר השופטים וגם שכר חברי הכנסת יהיה מחוץ לכנסת.

מכלוף מיקי זוהר: לא יהיה בשליטת הכנסת, אלא בשליטה של ועדה ציבורית.

מכלוף מיקי זוהר: אני אשמח אם חבר הכנסת שהוא מבין ותיקי חברי הכנסת יאמר משהו על הדברים.

יצחק וקנין: אני חייב להגיד לך משהו פה בעניין.

יצחק וקנין: אני מכיר את ההיסטוריה ומכיר את ועדת זוסמן שקבעה את מה שקבעה בזמנו.

יצחק וקנין: אני לא חושב שאנחנו קובעים את השכר שלנו.

יצחק וקנין: זה בכלל איזה טעות יסודית מאוד.

יצחק וקנין: זה שקבעו איזה הצמדה מסוימת, זה לא קביעת השכר שלנו.

יצחק וקנין: השכר שלנו נקבע על ידי ועדה חיצונית.

יצחק וקנין: היא קבעה את מה שקבעה.

יצחק וקנין: ההיפך, הוועדה הזו באה ואמרה.

יצחק וקנין: אני זוכר שהיתה פנסיה לחברי כנסת של 4%, ולשרים 7%, רק שכחנו את הדברים.

יצחק וקנין: באו והורידו את הכול, קבעו שכר קבוע.

יצחק וקנין: קבעו אפילו קופות גמל וקרן השתלמות.

יצחק וקנין: הוועדה החיצונית הזו קבעה את זה, ובזה נגמר הסיפור.

יצחק וקנין: הבעיה היא שעשו הצמדה שונה לשרים והצמדה לחברי כנסת.

יצחק וקנין: לו הדבר הזה היה הולך על פי זה שההצמדה שלנו ושל השרים היתה שווה אז אני חושב שהשכר היה עולה בצורה הדרגתית שווה בשווה לשרים וגם לחברי הכנסת.

יצחק וקנין: אנחנו לא קובעים.

יצחק וקנין: זה שהתקשורת עושה מזה סיפור - אני לא צריך להתרגש מכל דבר.

יצחק וקנין: אנחנו מתרגשים, ממה?

יצחק וקנין: בזה שאנחנו קובעים את השכר שלנו?

יצחק וקנין: אין לנוsay בדבר הזה.

מכלוף מיקי זוהר: יצחק, אתה מכיר אותי שלוש שנים.

מכלוף מיקי זוהר: אני אחד שמתרגש מהתקשורת?

יצחק וקנין: לא, ההיפך.

מכלוף מיקי זוהר: אז אתה יודע שאין לך עסק עם מישהו שמתרגש מהתקשורת.

מכלוף מיקי זוהר: אני בן אדם שאף פעם לא מתיימר לומר את מה שאנשים אחרים רוצים לשמוע.

יצחק וקנין: אתה יודע מה הורג אותי?

יצחק וקנין: שמשחקים עלינו ועוד עושים עלינו סיבוב.

יצחק וקנין: אומרים לחברי כנסת: אתה מוותר על התוספת?

יצחק וקנין: אתה מוותר, הוא לא מוותר, הוא כן מוותר.

יצחק וקנין: עושים פה איזה סיבוב פוליטי.

יצחק וקנין: חבר'ה, ההצגה הזו נמאסה כבר.

יצחק וקנין: לא כל דבר זה תקשורת.

מכלוף מיקי זוהר: אני מסכים איתך.

מכלוף מיקי זוהר: הכנסת הזו, או בכלל כל כנסת, מחולקת לכל מיני סוגים של נבחרי ציבור.

מכלוף מיקי זוהר: יש כאלה שמגיעים לפה כי המשכורת חשובה להם, ויש כאלה שמגיעים לפה והמשכורת לא מעניינת אותם.

מכלוף מיקי זוהר: כל אחד בסיטואציה שלו - היא שונה.

מכלוף מיקי זוהר: זאת אומרת, אי אפשר להקביל בין חבר כנסת אחד לשני.

מכלוף מיקי זוהר: לכל אחד יש את הנסיבות שהוא צריך גם משכורת יותר גבוהה או יותר נמוכה - זה לא משנה.

מכלוף מיקי זוהר: המצב הוא בעייתי מסיבה אחת, ואסביר לכם גם למה.

מכלוף מיקי זוהר: המצב הוא בעייתי מאחר ויש איזושהי טענה, שלכאורה היא גם מוצדקת, שכביכול אנחנו, מחר ברצותנו, אם נניח, לשכוח את רחשי הציבור, יכולים להעלות את השכר שלנו לכל סכום שנרצה, ומצד שני, גם יכולים להוריד אותו.

מכלוף מיקי זוהר: זה לא בשליטה של גוף חיצוני.

מכלוף מיקי זוהר: זה המצב היום לאשורו משפטית.

יצחק וקנין: זה בכלל לא נכון.

יצחק וקנין: הרי הוועדה קבעה גם את ההצמדה של השכר.

מכלוף מיקי זוהר: לא, לא.

מכלוף מיקי זוהר: הוועדה לא קובעת, הוועדה ממליצה.

יצחק וקנין: הוועדה קבעה אז בצורה ברורה איך יהיה.

יצחק וקנין: הבסיס ההתחלתי קיים, אף אחד לא נוגע בו.

יצחק וקנין: אף אחד לא יכול לגעת בו.

חיים אבידור: אם יורשה לי לרענן את זכרונו של חבר הכנסת וקנין, לפני כשלוש שנים הוועדה הציבורית בתחילת עבודתה כוועדה ציבורית חדשה, אחרי שהחליפה את ועדת גרונאו.

חיים אבידור: הוועדה הציבורית באה בהמלצה לוועדת הכנסת לשנות את ההצמדה על שכר חברי הכנסת.

חיים אבידור: היא עשתה איזשהו מחקר כשמרכז המחקר והמידע עשה את המחקר איך זה הולך בכל מיני פרלמנטים בעולם, והיא באה בהמלצה לוועדת הכנסת לשנות את ההצמדה.

חיים אבידור: אני לא זוכר מי היה יושב-ראש הכנסת אז, אולי חבר הכנסת ביטן זוכר, אבל הם דחו את ההמלצה של הוועדה הציבורית.

אלברט סחרוביץ: זה בכנסת הנוכחית.

מכלוף מיקי זוהר: זאת אומרת, אנחנו מבינים שבוועדה הציבורית יש יכולת להמליץ.

מכלוף מיקי זוהר: הכנסת מחליטה.

יצחק וקנין: מדבר על ההצמדה, שימו לב.

יצחק וקנין: לא על הבסיס.

מכלוף מיקי זוהר: האמינו לי שהחקיקה שאני אביא והשינוי שאני אביא ייתן הרבה שקט.

מכלוף מיקי זוהר: אתם תראו שהציבור יגיד: חבר'ה, זה בידיים של ועדה ציבורית - חברי הכנסת.

מכלוף מיקי זוהר: אני רוצה לעשות את זה עוד בקדנציה הזו כדי שאנשים לכנסת הבאה, אחרי שהוועדה הציבורית תקבע מהו שכר חברי הכנסת, יחליטו אם הם רוצים לבוא לכנסת.

מכלוף מיקי זוהר: אני מקווה שאנשים טובים ירצו לבוא לכנסת, ואני מקווה שגם הוועדה הציבורית תכריע שהשכר יהיה הוגן.

דוד ביטן: הדיון הזה הוא חלק מהתקציב?

מכלוף מיקי זוהר: לא, חשוב להגיד את זה.

מכלוף מיקי זוהר: זו הזדמנות.

מכלוף מיקי זוהר: מה זאת אומרת?

מכלוף מיקי זוהר: זה פלטפורמה לומר את הדברים.

מכלוף מיקי זוהר: דנים על תקציב הכנסת וזו פלטפורמה לומר את הדברים.

אלברט סחרוביץ: השאלה היא אם הוועדה הציבורית תחליט שצריך להעלות את זה.

מכלוף מיקי זוהר: אני מוציא את זה מידי הכנסת.

מכלוף מיקי זוהר: היא תקבע, האוצר ישלם.

מכלוף מיקי זוהר: מה שהיא תקבע - שתקבע.

מכלוף מיקי זוהר: גם אם היא תקבע 20,000 שקל לחודש, זו זכותה.

מכלוף מיקי זוהר: היא תכריע מה דעתה לגבי מה השכר של חבר כנסת במדינת ישראל צריך להיות.

יצחק וקנין: אני במצב טוב, ואני אומר את זה פה וכולם שומעים.

יצחק וקנין: מאז שהוציאו את זה לוועדות, רק הרעו את המצב.

מכלוף מיקי זוהר: שירעו, אז יבואו אנשים אחרים לכנסת שהמשכורת הזו מספקת אותם.

מכלוף מיקי זוהר: מה הבעיה?

יצחק וקנין: לי יש פנסיה תקציבית.

יצחק וקנין: אני מחר יוצא מהכנסת, יש לי פנסיה תקציבית.

יצחק וקנין: כל חברי הכנסת שנכנסו מהשנים 99', ואני עוד מ-96', יש להם פנסיה צוברת.

יצחק וקנין: הם לא מקבלים פנסיה מחר.

יצחק וקנין: הרעו את מצבם של חברי הכנסת.

יצחק וקנין: אנחנו פשוט יורים לעצמנו בראש.

יצחק וקנין: אני אומר את זה פה, לי זה לא נוגע.

יצחק וקנין: אבל לכם זה נוגע.

מכלוף מיקי זוהר: אני רוצה לציין, את הוועדה לא הכנסת תמנה.

מכלוף מיקי זוהר: הוועדה תמונה גם על ידי אנשים חיצוניים.

מכלוף מיקי זוהר: הכנסת גם את חברי הוועדה לא תמנה, וגם על זה התעקשתי.

דוד ביטן: מי?

מכלוף מיקי זוהר: נשיא בית המשפט העליון ימנה, ראש אבות בין דין ימנה.

דוד ביטן: אה, הבנתי.

דוד ביטן: - - - ממה שאתה מדבר - - -

מיקי רוזנטל: באמריקה עכשיו השרה שקד - - -

מכלוף מיקי זוהר: לא, הכנסת לא תמנה.

מכלוף מיקי זוהר: הצעת החוק מוכנה, אני רק צריך להגיש אותה.

מכלוף מיקי זוהר: אני מגיש.

מכלוף מיקי זוהר: אני רק אומר שבסוף אתם צריכים לזכור שהוועדה הציבורית תצטרך לקחת את האחריות גם בדבר אחד חשוב.

מכלוף מיקי זוהר: היא תצטרך לקחת אחריות שאם היא תקבע שכר סביר והוגן אז יבואו אנשים רציניים לכנסת, ואם היא תקבע שכר מאוד מאוד רציניים יבואו אנשים פחות טובים לכנסת.

מכלוף מיקי זוהר: זה מה שהיא צריכה לזכור.

מכלוף מיקי זוהר: או שאנשים דווקא אלטרואיסטים שיש להם הרבה כסף יבואו לפה רק בשביל העשייה ולא בשביל המשכורת.

מכלוף מיקי זוהר: צריכים לזכור גם את זה.

מכלוף מיקי זוהר: אנחנו נדבר גם על זה.

דוד ביטן: עשית את הכותרת היום, בוא נמשיך.

מכלוף מיקי זוהר: זה לא כותרת, זה הצהרה.

מכלוף מיקי זוהר: מה זאת אומרת?

מכלוף מיקי זוהר: מה, אסור לי להביא הצהרות לדיונים?

מכלוף מיקי זוהר: מה, זה לא דיון על תקציב הכנסת ששכר חברי הכנסת הוא חלק מרכזי בו?

דוד ביטן: לא.

מכלוף מיקי זוהר: מה אתה אומר "לא", כן.

דוד ביטן: זה דיון לוועדת הכנסת.

מכלוף מיקי זוהר: בדרך כלל אתה צודק, הפעם אתה טועה.

מכלוף מיקי זוהר: חברי הכנסת, התייחסותכם לתקציב הכנסת.

מכלוף מיקי זוהר: לא חייבים להתייחס למה שאמרתי.

מיקי רוזנטל: אני רוצה להתייחס, וזה יתייחס גם לדברים שאתה אמרת בעקיפין.

מיקי רוזנטל: קיים פה מנגנון ייחודי, והוא מוצדק במידה רבה כי הכנסת היא מקום ייחודי.

מיקי רוזנטל: אבל אנחנו המוסד הציבורי היחידי שקובע את תקציבו וגם מאשר אותו.

דוד ביטן: אנחנו הריבון.

מיקי רוזנטל: בדיוק.

יצחק וקנין: ידידי, יש מצב יותר גרוע - בנק ישראל.

מכלוף מיקי זוהר: יש מצב יותר גרוע - תאגיד השידור שגם הוא מנהל את התקציב שלו לבד.

מכלוף מיקי זוהר: אין שום פיקוח על תאגיד השידור ועל התקציב שלו.

מכלוף מיקי זוהר: הוא עושה מה שהוא רוצה.

מכלוף מיקי זוהר: נו, אז מה?

דוד ביטן: רגע, האוצר לא קובע את התקציב של האוצר?

דוד ביטן: אני רוצה להבין.

דוד ביטן: הוא קובע את תקציב האוצר.

דוד ביטן: מה שהוא יביא לך, אתה לא משנה שקל.

מיקי רוזנטל: אתם רוצים להוציא עכשיו את כל התסכולים שלכם?

דוד ביטן: כן, למה לא?

דוד ביטן: בשביל זה ישבתי לידך היום.

מכלוף מיקי זוהר: מיקי, אנחנו כרגע מתוסכלים מזה שיש משבר קואליציוני.

מכלוף מיקי זוהר: זה התסכול המרכזי שלנו עכשיו, אנחנו לא רוצים בחירות.

מכלוף מיקי זוהר: רק עוד שנה אנחנו רוצים.

יצחק וקנין: גם מיקי לא רוצה.

מיקי רוזנטל: היחידי שרוצה פה בחירות זה אני, היחידי מכל ה-119.

דוד ביטן: אתה יודע מה הבעיה - - - ?

דוד ביטן: שמקום 4 בפריימריז, הוא מקום 15 ברשימה בגלל השריונים.

מיקי רוזנטל: זה מצב, מצד אחד, שיש בו היגיון בגלל שהכנסת היא גם הריבון.

מיקי רוזנטל: מצד שני, הוא מייצר סיטואציה שהיא כמעט בלתי אפשרית מבחינה ציבורית.

דוד ביטן: גם את זה אתה רוצה בוועדה הציבורית?

מיקי רוזנטל: די.

מיקי רוזנטל: ביטן, אתה רואה שאני מתחיל לצעוק?

דוד ביטן: שאלתי אותך שאלה.

דוד ביטן: שמתי לב שהוא אוהב לצעוק.

דוד ביטן: אתה יודע כמה הוא מפריע?

מיקי רוזנטל: זה ייצר מצב שחברי כנסת יכולים לחוקק כמעט כל חוק שיש לו משמעות תקציבית בכנסת, והם אחר כך מאשרים את זה.

מיקי רוזנטל: זאת אומרת, באופן תיאורטי אנחנו יכולים להחליט שיש לנו מחר 20 עוזרים, לא שלושה עוזרים, והכנסת צריכה לממן את זה.

מיקי רוזנטל: זה חוק, ונגמר הסיפור.

מיקי רוזנטל: זה יוצר מצב לא בריא שתקציב הכנסת גדל באופן משמעותי במשך שנים רבות.

מיקי רוזנטל: הפער בין 18' ל-19' הוא מאוד סביר - 20 מיליון שקל תוספת.

מיקי רוזנטל: אין לי טענה לפער הזה.

מיקי רוזנטל: אבל בעשור האחרון תקציב הכנסת גדל ב-67%, נדמה לי, שזה יותר מרוב הגופים הציבוריים.

מיקי רוזנטל: אבל, ויש אבל אחד משמעותי מאוד, ואני רוצה להתייחס לסעיפים קונקרטיים בתקציב.

מיקי רוזנטל: למשל, בנושא גידול כוח אדם, הכנסת מבקשת עכשיו בתקציב 2019 להגדיל ב-5% את כוח האדם שלה.

דוד ביטן: מי היית רוצה שיקבע את תקציב הכנסת?

מיקי רוזנטל: תן לי.

מיקי רוזנטל: לא גמרתי עם הנושא הזה, אענה על כל שאלות הציבור וגם של חברי כנסת.

מיקי רוזנטל: העובדה שהממשלה שמה לעצמה רסן בנושא גידול כוח אדם והחליטה לגבי שנת 2019 שהגידול לא יעלה על 1.9 בכל המוסדות הציבוריים.

מיקי רוזנטל: נכון, הכנסת היא ריבון, הפרדת רשויות והכול, אבל היא מחליטה שהיא מעלה ב-5%.

מיקי רוזנטל: בתקציב 2020 אתם תיאלצו לאשר גידול של עוד 10% כי פותחים את מוזיאון הכנסת, ואז יהיה גידול של עוד 10%.

מיקי רוזנטל: הכנסת לא יכולה להתנהל בספרה אחרת.

מיקי רוזנטל: יש מצב ציבורי והכנסת לא יכולה להרשות לעצמה.

דוד ביטן: אפשר לענות לך?

דוד ביטן: אני רוצה להגיד לך משהו מסוים.

דוד ביטן: התקציב של הכנסת הוא תקציב אחד ספציפי.

דוד ביטן: כשאתה מדבר על הגדלה של 1.9% או 2%, זה מהמכלול.

דוד ביטן: זה מאפשר העברות תקציביות.

דוד ביטן: יש סעיפים שגדלים הרבה ויש סעיפים שגדלים פחות או שהם מצטמצמים.

מיקי רוזנטל: אני מדבר רק על כוח אדם.

דוד ביטן: אני מדבר באופן כללי.

מיקי רוזנטל: לא.

מיקי רוזנטל: אני רק מתקן אותך, יש החלטת ממשלה בתקציב 2019 לגבי גידול בכוח אדם.

דוד ביטן: - - - ההוצאה התקציבית, נכון?

מיקי רוזנטל: לא מדבר על זה.

מכלוף מיקי זוהר: דוד, תאפשר לו לסיים.

דוד ביטן: פה יש סעיף אחד, יש סעיפים שגדלים מעל - - -

מיקי רוזנטל: אתה מדבר על הגירעון ואני מדבר על הגידול בכוח אדם.

דוד ביטן: תקרת ההוצאה.

מיקי רוזנטל: לא.

מיקי רוזנטל: ממשלת ישראל בתקציב 2019 קיבלה שורה של החלטות בהן גם לגבי גידול בכוח אדם במוסדות הציבור ובכוח האדם הממשלתי.

מיקי רוזנטל: היא החליטה שהוא לא יעלה על 1.9.

דוד ביטן: בממוצע.

מיקי רוזנטל: לא בממוצע.

מיקי רוזנטל: הכנסת מבקשת להגדיל את מצבת כוח האדם שלה מסיבות מוצדקות.

מיקי רוזנטל: תמיד זה סיבות מוצדקות, כולם רוצים לעשות יותר.

מיקי רוזנטל: אבל יש החלטת ממשלה.

מיקי רוזנטל: אני לא אומר שאנחנו צריכים להתיישר לפי החלטת הממשלה, אבל אנחנו גם לא יכולים לחרוג ממנה באופן דרמטי.

מיקי רוזנטל: תוספת של 5% בכוח אדם ו - - -

מכלוף מיקי זוהר: אני מוכן ללכת איתך למהלך, בוא נצמצם את נסיעות הח"כים לחו"ל.

מכלוף מיקי זוהר: אתה מוכן ללכת למהלך כזה?

מיקי רוזנטל: לגמרי, אני מיד מצביע על זה.

מיקי רוזנטל: אני לא נוסע במשלחות, אני באופן עקרוני חושב שעבודת חברי הכנסת צריכה להתקיים במשכן ולא בפרלמנט האוקראיני.

מכלוף מיקי זוהר: בואו נגביל כי כרגע נאמר על ידי קצין הכנסת שהוא צריך כוח אדם כדי ללוות חברי כנסת במקום השב"כ.

מיקי רוזנטל: עשרה אנשים.

מיקי רוזנטל: צמצם את המשלחות.

מכלוף מיקי זוהר: אז צמצם.

דוד ביטן: לא, אבל זה כל העניין שאני מעדיף שייצאו מתקציב - - -, ולא מתקציב של כל מיני גורמים שיממנו.

דוד ביטן: מה הבעיה?

דוד ביטן: צמצם, אבל יממנו גורמים חיצוניים.

דוד ביטן: זה טוב לך?

דוד ביטן: עדיף שזה יבוא דרך - - -

מכלוף מיקי זוהר: אתה מדבר על 3 מיליון שקלים.

מכלוף מיקי זוהר: אתה לא מבין שאנחנו צריכים לאבטח גם אנשים שנוסעים לא על חשבון הכנסת.

מיקי רוזנטל: אני הפרעתי לך?

מיקי רוזנטל: אני הפרעתי לך?

מכלוף מיקי זוהר: זה התפקיד שלי.

מיקי רוזנטל: לא, זכותי להגן עליך להגיד את השטויות שלך כמו שזכותך להגן עליי להגיד את השטויות שלי.

דוד ביטן: מאמתים עם טענות.

מיקי רוזנטל: לא, זה לא טענות.

מיקי רוזנטל: אני לא מתערב למנכ"ל הכנסת ולא ליושב-ראש הכנסת איפה להוסיף תקנים ואיפה לקצץ תקנים.

מיקי רוזנטל: אני רק אומר, באופן כללי אם רוצים להוסיף תקנים למשמר כדי שילוו במקום 730 את הזה, בסדר גמור.

מיקי רוזנטל: אולי זה אפילו חוסך כסף.

מיקי רוזנטל: אבל שיצמצמו במקום אחר.

מיקי רוזנטל: לא יכול להיות שהכנסת - כל תאוותיה ימולאו.

מיקי רוזנטל: למה 5%?

מיקי רוזנטל: למה לא 50% תוספת תקנים?

מיקי רוזנטל: אין דבר כזה.

מיקי רוזנטל: זה שירות ציבורי, זה כסף ציבורי.

מיקי רוזנטל: זה לא ראוי - זה אחד.

מיקי רוזנטל: אני אומר לכם את זה.

מיקי רוזנטל: אני גם דיברתי עם מנכ"ל הכנסת, עם הצוות ועם החשב ואמרתי להם: אתם יודעים מה?

מיקי רוזנטל: אם הגידול הזה מוצדק, וייתכן שהוא באמת מוצדק, בואו לפחות תתחייבו שלשנים הבאות תהיה איזושהי מגבלה, וגם לזה הם לא הסכימו.

מיקי רוזנטל: מה המשמעות?

מיקי רוזנטל: אני מבין את מנכ"ל הכנסת, אין לי טענות אליו.

מיקי רוזנטל: הוא צריך לבצע את ההחלטות של נבחרי הציבור, והנבחרים רוצים עוד ועדות ועוד נסיעות ועוד שעות ועוד עוזרים, ועוד ועוד ועוד.

מיקי רוזנטל: אבל אני אומר לכם, זה כסף ציבורי.

מיקי רוזנטל: לכן, הגידול צריך להיות תוך כדי זה שמקצצים במקומות אחרים, אחרת אין לתקציב הזה סוף.

מיקי רוזנטל: באופן תיאורטי זה תקציב בלתי נגמר, וזה לא יכול להיות.

מיקי רוזנטל: אפילו אלברט מסכים איתי, ואנחנו חלוקים בלא מעט דברים.

מיקי רוזנטל: לא יכול להיות שהתקציב הזה יהיה אין סופי, אין דבר כזה כי זה כסף ציבורי.

מיקי רוזנטל: אני אומר לכם, זה סעיף שלא ראוי לאשר אותו כך.

מיקי רוזנטל: יש גם מקומות לחתוך.

מכלוף מיקי זוהר: אני לא בא עכשיו להיות סניגור של אף אחד, אבל אני מסתכל על הנתונים ואני מבין דבר אחד.

מכלוף מיקי זוהר: התקציב עלה משנת 2018 ו-2019 ב-20 מיליון שקל.

מכלוף מיקי זוהר: אנחנו מבינים שהעלייה הבסיסית היא כל שנה בערך כ-20 מיליון שקל כי יש עלויות שהן אוטומטיות.

מיקי רוזנטל: עוד לא ירדת לפרטים.

מכלוף מיקי זוהר: אם אתה יורד לפרטים אתה מגלה שגם עליית כוח האדם הזו שעליה אתה מדבר הצטמצמה במקומות אחרים כי העלייה נשארה 20 מיליון שקל.

מיקי רוזנטל: לא נכון.

מכלוף מיקי זוהר: אין עלייה גדולה יותר, אין קפיצה בכל תקציב הכנסת ב-10% או ב-20%.

מכלוף מיקי זוהר: תקציב הכנסת עלה באחוזים בודדים.

מכלוף מיקי זוהר: זה אומר שהיה משחק בתוך - - -

מיקי רוזנטל: לא נכון, אבל אתה לא קראת בעיון.

מיקי רוזנטל: הגידול של ה-20 מיליון בלבד נובע מזה שהתקציב - - -.

מיקי רוזנטל: הכנסת עובדת בשיטת BOT, בכל מיני שיטות.

מיקי רוזנטל: יש ירידה של עשרות מיליונים בתקציב של מוזיאון הכנסת, ולכן אפשר היה לעשות עלייה כזו דרמטית בכוח האדם.

מיקי רוזנטל: אני אומר לך שעלייה של 5% בכוח אדם זה לא סביר.

דוד ביטן: לא, אבל סך כל התקציב עלה ב-2.5%.

מיקי רוזנטל: אני אמרתי שזה מקובל עליי.

דוד ביטן: בכמה הממשלה העלתה את התקציב באופן אוטומטי?

דוד ביטן: תעזוב את כוח האדם.

מכלוף מיקי זוהר: אבל כל התקציב כולו עלה בסכום נמוך, ומה שעשו הצוות המקצועי - הם שיחקו עם התקציב במקומות אחרים.

מכלוף מיקי זוהר: הם הפחיתו ממשהו אחד כדי להוסיף בכוח אדם.

מכלוף מיקי זוהר: זה לא שכל התקציב נפרץ בעקבות עליית כוח האדם.

דוד ביטן: אבל התקציב עלה ב-2.5%.

מכלוף מיקי זוהר: נכון, כמו בשנה שעברה.

דוד ביטן: נציג האוצר, כמה הממשלה העלתה?

<חזי כהן: כלל ההוצאה הוא 2.7%.

דוד ביטן: יפה, פחות ממה שהממשלה העלתה - אחד.

דוד ביטן: שניים, בנושא כוח אדם לממשלה יש יכולת תמרון.

דוד ביטן: זה מה שהתכוונתי.

דוד ביטן: נניח שאומרים אחוז נקודה ומשהו, אבל זה בכלל עובדי המדינה שזה משהו אדיר.

דוד ביטן: אין מצב שבכל סעיף תקציבי, בכל בית חולים, אפשר להעלות יותר מאחוז.

דוד ביטן: אם מאשרים לכל משרד הבריאות, זה בסדר.

דוד ביטן: בפועל זה לא מתבצע ככה, בפועל אנחנו עושים העברות ושינויים.

דוד ביטן: לכן, פה אתה רואה את זה יוצא.

מיקי רוזנטל: עכשיו תבקש ממנו שיסביר לך את החלטת הממשלה על כוח אדם.

יצחק וקנין: יש פה דבר של כוח אדם שאני חושב שקצין הכנסת דיבר עליו, ויש עוד דבר שכולנו ערים לו.

יצחק וקנין: אני יכול להגיד את זה יותר מאחרים פה.

יצחק וקנין: אני נמצא הרבה זמן בבית הזה, ותמיד אני יכול לתת את הדוגמה.

יצחק וקנין: רבותיי, אני לא יודע אם אתם מודעים לכמות האנשים שנכנסת לכנסת בשנים האחרונות - זה לא היה אף פעם - 3,000 - 4,000 איש ביום.

יצחק וקנין: זה לא היה.

יצחק וקנין: אתה צריך מנגנון שיטפל בזה.

מיקי רוזנטל: זה לא בכוח אדם, זה סטודנטים.

יצחק וקנין: סליחה, מה סטודנטים?

יצחק וקנין: אתה צריך מרכז מבקרים.

יצחק וקנין: אתה יודע שאני מנסה להביא לפה קבוצות ואין מקום איפה להכניס אותם בגלל שהכול מפוצץ?

יצחק וקנין: חברים, אני מדבר איתכם אמיתי.

יצחק וקנין: שנית, אם אני לוקח את העניין של השב"כ - עד היום אבטחו את חברי הכנסת שיצאו במשלחות גם דרך הכנסת, גם דרך ועדת האתיקה, דרך השב"כ.

יצחק וקנין: היום הוא צריך לבצע את זה.

מיקי רוזנטל: אדוני, אם זה היה רק זה, אז ניחא.

מיקי רוזנטל: אתה שאלת את עצמך כמה תקנים נוספו לכנסת?

מיקי רוזנטל: הרבה יותר מהעשרה האלה.

יצחק וקנין: אני לא מדבר על זה שאנחנו נשארים פה עד ארבע בבוקר.

יצחק וקנין: אני זוכר את לילות התקציב, אבל זה הפך להיות משהו כרוני בכנסת הזו.

יצחק וקנין: כל פעם שתיים עשרה, אחת, שתיים, בלילה.

יצחק וקנין: כל המערכת הזו צריכה להישאר פה.

דוד ביטן: קודם כל, אני דווקא בעד שאם יוצאים לחו"ל, שייצאו דרך הכנסת ולא דרך מימון של כל מיני עמותות ופדרציות וכו'.

דוד ביטן: עדיף שיהיה הסעיף התקציב יותר גדול במשלחות מאשר שאנשים ייצאו, כי הם ייצאו, אבל לא על חשבון הכנסת ולא במשלחת הכנסת.

יעל גרמן: אבל שתהיה ביקורת, שתהיה איזושהי ועדה שמבקרת ורואה שבאמת צריך לנסוע.

דוד ביטן: גם מבקרת, וגם עדיף שזה יהיה מהתקציב.

דוד ביטן: לא צריך לממן אותנו, חוץ מה - - -

מיקי רוזנטל: אבל המשלחות של הכנסת מוכפלות באופן מלאכותי.

מיקי רוזנטל: כי הרי היושב-ראש רוצה לקחת את חברי הקואליציה, בצדק, אבל הוא לוקח את חברי האופוזיציה כדי שיהיה להם קיזוז, וזה לא מצדיק את זה.

דוד ביטן: בסדר, זה ויכוח אחר.

מיקי רוזנטל: לא, זה לא ויכוח.

מיקי רוזנטל: זה בזבוז כספי ציבור.

מיקי רוזנטל: זה בזבוז כספי ציבור.

מיקי רוזנטל: מה אתה - - -?

דוד ביטן: בניגוד לדעתך, עדיף שייצאו דרך הכנסת ולא דרך כל מיני גופים.

מכלוף מיקי זוהר: אין לי בעיה עם זה, אני מסכים איתך.

דוד ביטן: לכן, הפחתת הסעיף ולתת להם לצאת דרך עמותות זה לא רלוונטי.

דוד ביטן: קצין הכנסת, אם השב"כ לא מוכן לאבטח יותר משלחות שלנו לחו"ל וזה מחייב אותנו בהגדלת תקנים, אז האוצר לא הקטין להם את התקנים מהצד השני, לשב"כ, של האבטחה?

<חזי כהן: זה החלטת ממשלה רוחבית, עד כמה שאני יודע, ויש להם הפחתה כנגד.

<חזי כהן: אבל אני לא - - -

דוד ביטן: אם יש הפחתה כנגד אז אין שום בעיה.

דוד ביטן: הוספנו פה, הורדנו שם.

מיקי רוזנטל: אני מנוע מלמסור לך את המספר בגלל הרגישות, אבל זה לא אחד לאחד.

<חזי כהן: אני לא מטפל בנושא הזה, אני מטפל ב - - -

דוד ביטן: אין בעיה, בסדר.

דוד ביטן: אבל הם צריכים להפחית להם.

מיקי רוזנטל: הכנסת שילמה כסף לשב"כ.

דוד ביטן: בסדר גמור, אז מה הבעיה?

דוד ביטן: אם שילמנו 2 מיליון והגדלנו עכשיו לכוח אדם ב-2 מיליון אז זה בסדר?

מיקי רוזנטל: אתה מוכן לשמוע את החלטת הממשלה על התקנים?

מיקי רוזנטל: בבקשה.

מכלוף מיקי זוהר: החלטת הממשלה ידועה.

מכלוף מיקי זוהר: מיקי, בבקשה, תסיים.

דוד ביטן: לא, אני באמת לא מכיר את ההחלטה.

מיקי רוזנטל: אני אומר שמוסד ציבורי, גם הכנסת, שהוא ריבון ויכול להחליט מה שהוא רוצה, לא פטור מאחריות ציבורית - לא פטור.

מיקי רוזנטל: מבחינה חוקית הוא יכול להחליט להכפיל את תקציבו הרגע ואתם יכולים להרים את היד על זה.

מכלוף מיקי זוהר: אבל אתה יודע שאנחנו לא במצב שאנחנו מכפילים את התקציב, אנחנו במצב שאנחנו מעלים.

מכלוף מיקי זוהר: תקציב הכנסת עולה פחות ממה שהממשלה מעלה.

דוד ביטן: זה מה שאנחנו עושים.

דוד ביטן: הוכחתי לך שאנחנו מגדילים פחות ממה שהממשלה הגדילה.

דוד ביטן: אתה רואה את זה.

מיקי רוזנטל: זה לא יעזור, אני אגיד את דבריי גם אם תצעקו עליי.

מיקי רוזנטל: אני אענה לכם אם תאפשרו.

דוד ביטן: הוכחתי לך שההגדלה שלנו היא פחות מהממשלה - 2,5 מול 2,7.

מיקי רוזנטל: אני טוען שיש גידול של 5% בכוח האדם, וזה לא סביר.

דוד ביטן: מה זה קשור?

דוד ביטן: בתקציב, כי אתה מדבר גם על התקציב - - -

מיקי רוזנטל: זה כן קשור, ובשנה הבאה יהיה גידול נוסף משמעותי, הכפלה, בגלל פתיחת מוזיאון הכנסת.

מיקי רוזנטל: זה בלתי סביר וצריך לקצץ במקומות אחרים.

מיקי רוזנטל: אני אגיד לכם עכשיו איפה אפשר לקצץ בקלות.

מיקי רוזנטל: הכנסת מפרסמת את עצמה לדעת.

מיקי רוזנטל: היא הגדילה את תקציב הפרסום שלה ב-30% - 40% בלי שום סיבה.

מכלוף מיקי זוהר: מה רע?

מכלוף מיקי זוהר: לא צריך לשמור על השם של הכנסת?

מיקי רוזנטל: לא, יותר טוב שתתנהג יפה ואז לא תהיה בעיה.

מכלוף מיקי זוהר: סליחה?

דוד ביטן: - - - התדמית שלנו לא טובה.

מיקי רוזנטל: כן, גם פרסום לא יכפר על הדבר הזה.

מיקי רוזנטל: אם חברי הכנסת ירסנו את עצמם זה יותר טוב.

מכלוף מיקי זוהר: סליחה, מה אתה חושב?

מכלוף מיקי זוהר: מה, שאם אתה לא מתנהג כמו שהשמאל מצפה ממך סימן שאתה מתנהג לא יפה?

מכלוף מיקי זוהר: ככה זה עובד?

מיקי רוזנטל: לא.

מיקי רוזנטל: הגענו, הגענו.

מכלוף מיקי זוהר: אתה יודע שאצלי בימין אני מקבל אהדה גדולה.

מכלוף מיקי זוהר: בסקרים, לפחות שאני עושה בימין, אני במצב טוב.

מכלוף מיקי זוהר: בשמאל אני במצב לא טוב.

מיקי רוזנטל: השמאל במצב נורא ואיום.

מכלוף מיקי זוהר: אני לא חושש כל כך, אתה יודע, למה שהשמאל חושב עליי.

מכלוף מיקי זוהר: מה שמעניין אותי בעיקר זה מה שהימין חושב עליי, מיקי.

מכלוף מיקי זוהר: אז מותר לי להתנהג לא יפה בעיני השמאל, ויפה בעיני הימין.

מכלוף מיקי זוהר: זה לגיטימי, זו דמוקרטיה.

מכלוף מיקי זוהר: ככה אתה אומר, אתה אומר: תתנהג יותר יפה - נו, באמת.

מכלוף מיקי זוהר: עזוב, נו.

מכלוף מיקי זוהר: איזה טענה - - -?

מיקי רוזנטל: חבר הכנסת זוהר, השאלה היא לא אתה ולא אני.

מיקי רוזנטל: הנטייה שלך לא להקשיב מטרידה מאוד.

מיקי רוזנטל: השאלה היא לא מעמדך בציבור ולא מעמדי, אלא מעמדה של הכנסת.

מיקי רוזנטל: מעמדה של הכנסת - אי אפשר לקנות אותו בכסף ובפרסומות, ואל תבלבל את המוח.

מכלוף מיקי זוהר: מעמדה של הכנסת נפגע.

מכלוף מיקי זוהר: צריך לשמור עליו ולדווח לציבור מה הכנסת עושה.

מכלוף מיקי זוהר: למה לא?

מיקי רוזנטל: ככה.

מכלוף מיקי זוהר: שיידעו מה הכנסת עושה למען אזרחי ישראל.

מכלוף מיקי זוהר: חולק עליך.

מכלוף מיקי זוהר: הלאה, תמשיך.

מיקי רוזנטל: אתה יכול לחלוק עליי, ברור לי שאתה חולק.

מכלוף מיקי זוהר: בהחלט, חולק עליך.

מיקי רוזנטל: בסדר, מאה אחוז.

מיקי רוזנטל: אני אגיד את הדברים ואתה תחלוק עליי, והכול בסדר.

מיקי רוזנטל: ככה - - -

מכלוף מיקי זוהר: אתה חולק עליי שצריך להוציא את שכר חברי הכנסת מהידיים שלנו?

מיקי רוזנטל: לא, אני תומך בזה.

מכלוף מיקי זוהר: יופי, לפחות בזה אתה תומך.

מיקי רוזנטל: אני תומך בזה מאוד, זה רק לא יקרה, לצערי, כי חברי הכנסת - - -

מכלוף מיקי זוהר: אתה תתנגד?

מיקי רוזנטל: לא, אני אתמוך.

מכלוף מיקי זוהר: אז אני אביא את זה למליאה ותצביע בעד.

מיקי רוזנטל: חברי הכנסת לא הסכימו.

מיקי רוזנטל: הרי אנחנו ישבנו להעלות את שכר השרים עכשיו כי חברי הכנסת לא הסכימו להצמיד את המנגנון לשרים, אז אתה מבלבל לי את המוח?

מכלוף מיקי זוהר: אני אביא את זה למליאה בקרוב, בעזרת השם, ותצביע בעד.

מכלוף מיקי זוהר: אתה יודע שכיושב-ראש ועדת כנסת יש לי גם סמכות להביא את זה בלי ועדת שרים לכנסת?

מכלוף מיקי זוהר: תצביעו בעד, נראה אתכם מצביעים בעד.

מכלוף מיקי זוהר: זה יהיה מבחן גדול לכולם.

מיקי רוזנטל: מאה אחוז, הלוואי שתצליח, הלוואי שתצליח.

מיקי רוזנטל: אני מאחל לך הצלחה.

מיקי רוזנטל: אני רוצה לסכם את הדבר הזה ולומר כך, אני לא יכול להצביע בעד התקציב.

מיקי רוזנטל: לא בגלל שהגידול שלו הוא לא סביר הפעם, אלא בגלל שגידול כוח האדם הוא מטריד.

מיקי רוזנטל: לכל סעיף יש הצדקה בפני עצמו.

מיקי רוזנטל: לנסיעות לחו"ל יש הצדקה, לתוספת לדרישות של חברי הכנסת יש הצדקה, למרכז המחקר והמידע יש הצדקה, להכול יש הצדקה.

מיקי רוזנטל: אבל בסוף, כמו שאמרתי לכם, זה תקציב ציבורי ולא יכול להיות שהוא יהיה בלתי מוגבל וכל גחמות של כולם ייענו.

מיקי רוזנטל: לפיכך, צריך להצביע נגד התקציב הזה.

מיקי רוזנטל: הוא גם תקציב שיש בו שומן בלתי רגיל, בלתי רגיל.

מיקי רוזנטל: יש בו הרבה מאוד סעיפים שבאף מוסד ממשלתי לא יושבים ב-30% או ב-40% בין תקציב לתקציב.

מיקי רוזנטל: לפיכך, זה תקציב מופרך שפרות בשן מודרניות מתנהגות כך ולא נבחרי ציבור.

מיקי רוזנטל: תודה רבה.

מכלוף מיקי זוהר: כשאני שומע את האמירות האלה, ואני מבין אותן, זה אמירות אופוזיציוניות, אבל אתה חי גם מהתקציב הזה והעוזרים הפרלמנטריים שלך.

מיקי רוזנטל: אני היחידי בכנסת שהצביע נגד הגדלת מספר העוזרים הפרלמנטריים לשלושה.

מיקי רוזנטל: אתה אל תגיד לי, אני בהתנהגות שלי נותן דוגמה.

מכלוף מיקי זוהר: אבל אתה חי מזה.

מכלוף מיקי זוהר: ויתרת על תוספת בשכר שלך?

מיקי רוזנטל: כן, למעלה משנה.

מכלוף מיקי זוהר: ועכשיו?

מיקי רוזנטל: עכשיו לא.

מכלוף מיקי זוהר: הפסקת לוותר?

מיקי רוזנטל: הפסקתי, כן.

יעל גרמן: אני לא, אני תורמת הכול.

מיקי רוזנטל: אני בדוגמה האישית שלי גם תורם ולא לוקח.

מכלוף מיקי זוהר: מה זה "תורמת"?

מכלוף מיקי זוהר: ישירות מהתלוש - -

יעל גרמן: ישירות מהתלוש.

מכלוף מיקי זוהר: - - או שלוקחת את הכסף וחושבת מה לעשות?

יעל גרמן: לוקחת ותורמת.

מכלוף מיקי זוהר: אה, אוקיי.

מכלוף מיקי זוהר: את הקבלות של התרומה את יכולה להעביר לי?

יעל גרמן: אני יכולה להראות.

יעל גרמן: הכול גלוי ויש לי קבלות על הכול.

מיקי רוזנטל: לא, זה לא שייך.

מיקי רוזנטל: היתה שנה שוויתרתי, ועכשיו שנה שלא.

מכלוף מיקי זוהר: אז למה את לוקחת?

מכלוף מיקי זוהר: תוותרי.

יעל גרמן: כי אני מעדיפה לתת את זה למטרה שאני יודעת שהכסף הולך ולא להביא את זה - - -

מכלוף מיקי זוהר: באמת?

מכלוף מיקי זוהר: איזה מטרות?

מכלוף מיקי זוהר: את יכולה לספר לפרוטוקול איזה מטרות?

יעל גרמן: - - - עמותת ALS - - -

מיקי רוזנטל: חבר הכנסת זוהר, אם אתה רוצה דוגמאות, אני חבר הכנסת היחידי שלא נסע על חשבון הכנסת, בתור דוגמה.

מכלוף מיקי זוהר: גם אני לא.

מיקי רוזנטל: לא מצטרף לשום משלחת.

מכלוף מיקי זוהר: גם אני לא.

מכלוף מיקי זוהר: לא נסעתי.

מכלוף מיקי זוהר: אתה לקחת מלון על חשבון הכנסת?

מכלוף מיקי זוהר: לקחת?

מיקי רוזנטל: בוודאי.

מכלוף מיקי זוהר: אני לא.

מיקי רוזנטל: טוב מאוד, יופי.

מכלוף מיקי זוהר: לא מלון ולא טסתי.

מיקי רוזנטל: יופי, כי אתה גר חצי מרחק.

מכלוף מיקי זוהר: לא, אני לא גר חצי מרחק.

מכלוף מיקי זוהר: אני גר בקריית גת שזה רחוק ממך.

מכלוף מיקי זוהר: אז אל תתייפייף.

מכלוף מיקי זוהר: יש גם בימין אנשים יפי נפש שיודעים לשמור על הכסף הציבורי, אתה יודע, לא רק בשמאל - תתפלאו.

מכלוף מיקי זוהר: אל תעשו לנו פה הצגות של אנשים שהם חוסכים כסף ציבורי.

מכלוף מיקי זוהר: אנחנו יודעים לחסוך אותו לא פחות טוב מכם.

מיקי רוזנטל: רגע, מה אתה רוצה ללמד?

מיקי רוזנטל: שיש איזה משהו בהתנהלות שלי שהוא לא בסדר?

מיקי רוזנטל: בניגוד לך שחצי מההתנהלות שלך פסולה.

מכלוף מיקי זוהר: לא, אני רוצה לומר לך שתפסיק להתנסות ותפסיק לומר שאתה טוב יותר מאיתנו.

מכלוף מיקי זוהר: תפסיק, אנחנו לא מקבלים את הביקורת.

מיקי רוזנטל: אתה בא עכשיו להטיף לי מוסר?

מיקי רוזנטל: בא להטיף לי מוסר?

מיקי רוזנטל: תרגיע - -

מכלוף מיקי זוהר: לא, צר לי.

מיקי רוזנטל: - - כי אני לא באתי לאף דיון בניגוד עניינים, לאף דיון, ואתה - - -

מכלוף מיקי זוהר: איזה דיון היה לי בניגוד עניינים?

מכלוף מיקי זוהר: תזכיר לי.

מיקי רוזנטל: בוועדה שלך - - -

מכלוף מיקי זוהר: זה מה שאמרה ועדת האתיקה?

מכלוף מיקי זוהר: ועדת האתיקה אמרה את זה?

מיקי רוזנטל: כן, שזה לא ראוי.

מכלוף מיקי זוהר: אולי גם אתה כמו סתיו שפיר תואיל בטובך להגדיל ולקרוא לי גם מושחת על הדרך?

מיקי רוזנטל: לא, אני לא רוצה.

מכלוף מיקי זוהר: מיקי, עזוב.

מכלוף מיקי זוהר: אל תתנצח איתי בעניין הזה.

מיקי רוזנטל: אני לא נותן לך ציונים, אבל אתה האחרון שיכול לתת לי ציונים.

מכלוף מיקי זוהר: אני לא באתי לתת לך ציונים, אבל אל תיתן לי ציונים.

מכלוף מיקי זוהר: אתה לא תיתן לי ציונים ואני לא אתן לך ציונים.

יעל גרמן: אלוהים אדירים, די.

יעל גרמן: אפשר לדבר לעניין?

מכלוף מיקי זוהר: כולכם פה בני אדם וכולכם פה לא חפים מטעויות, וכולכם פה יודעים לשמור על האינטרסים שלכם יפה מאוד.

מכלוף מיקי זוהר: אבל כשמגיעות המצלמות, כולם נהיים פתאום חסידים וצדיקים.

מכלוף מיקי זוהר: אבל בואו נהיה קצת אמיתיים, תהיו פעם אחת אמיתיים.

יעל גרמן: אדוני היושב-ראש, קודם כל, לשאלתך, כן.

יעל גרמן: אני תורמת לעמותת ALS כל חודש.

מכלוף מיקי זוהר: כמה?

יעל גרמן: 800 שקל מתחילת 2015.

מכלוף מיקי זוהר: 800 שקל?

מכלוף מיקי זוהר: כמה התוספת היתה?

מכלוף מיקי זוהר: אני חושב שהתוספת 1,200.

יעל גרמן: אני אומר לך בדיוק.

יעל גרמן: לא, לא.

יעל גרמן: 1,100 היה ברוטו, 800 נטו.

מכלוף מיקי זוהר: אז 400 את משאירה בצד?

יעל גרמן: לא, אני לא משאירה.

יעל גרמן: זה מנוכה לי מהמשכורת, זה הולך למס הכנסה.

מכלוף מיקי זוהר: אה, אוקיי - הבנתי.

יעל גרמן: כל מה שהיה צריך ללכת בחזרה לנטו, 800 שקל לעמותת ALS, 600 שקל - - -

מכלוף מיקי זוהר: כמה חברים ביש עתיד תורמים כמוך?

יעל גרמן: כולם.

מכלוף מיקי זוהר: כולם?

מכלוף מיקי זוהר: הם כולם הציגו חשבוניות בצורה מסודרת?

יעל גרמן: אני לא בודקת אותם, אני מאמינה להם.

מכלוף מיקי זוהר: יפות הנפש הזו לא מדברת אליי.

מכלוף מיקי זוהר: תתקדמי בבקשה בנושא.

מכלוף מיקי זוהר: זה לא מדבר אליי.

יעל גרמן: רגע, אתה שאלת אותי אז אולי תיתן לי.

מיקי רוזנטל: אתה חצוף, אתה פשוט חצוף.

מיקי רוזנטל: מה זה שייך?

מיקי רוזנטל: מה זה שייך?

מיקי רוזנטל: אתה פשוט חצוף.

מכלוף מיקי זוהר: אני פשוט לא מאמין, פשוט לא מאמין לזה.

מכלוף מיקי זוהר: זה יפות נפש שאני לא מתחבר אליה.

מיקי רוזנטל: תגידי לי, למה אתה תרמת?

מכלוף מיקי זוהר: אני?

מיקי רוזנטל: מה, אתה ויתרת?

מיקי רוזנטל: מה אתה מבלבל את המוח?

מכלוף מיקי זוהר: אם תתרום בחייך 10% ממה שתרמתי, מצבך יהיה טוב.

מכלוף מיקי זוהר: אני לא תורם, אני מעשר.

מכלוף מיקי זוהר: זה אפילו הרבה יותר.

מכלוף מיקי זוהר: אני מעשר.

מכלוף מיקי זוהר: אגב, לא רק את ההכנסות שלי - שלי ושל אשתי שמרוויחה יותר ממני.

יעל גרמן: אי אפשר לקבל פה רשות דיבור?

מיקי רוזנטל: הדבר היחיד שצריך כרגע לעשות - - -

מכלוף מיקי זוהר: אם אתה רוצה לעשות תחרות תרומות, אני אנצח אותך בגדול.

מכלוף מיקי זוהר: בגדול, אני אביס אותך אפילו.

מיקי רוזנטל: אני לא עושה תחרות איתך, אני לא אמרתי מה אני תורם.

מיקי רוזנטל: אני לא מבקש להתחרות איתך, אתה חצוף.

יעל גרמן: אפשר לקבל את רשות הדיבור?

מכלוף מיקי זוהר: כן.

יעל גרמן: תודה.

מיקי רוזנטל: אני את התרומות שלי עושה בסתר.

מכלוף מיקי זוהר: אני גם עושה אותם בסתר.

מכלוף מיקי זוהר: אני לא מדווח על העמותות שאני תורם אליהן.

יעל גרמן: אתה שאלת ותקבל תשובה.

יעל גרמן: לגבי השנה השנייה - אני ויתרתי.

יעל גרמן: בשנה השלישית 600 שקל לעמותת "בית שאן אוהבת חיות", והשנה זה ילך לאחת העמותות - - -

מכלוף מיקי זוהר: אה, זה ירד מ-800 ל-600?

יעל גרמן: לא.

יעל גרמן: זה פלוס, זה פלוס.

יעל גרמן: זה 800 פלוס 600 פלוס 800.

מכלוף מיקי זוהר: אה, אוקיי.

מכלוף מיקי זוהר: כל הכבוד.

מכלוף מיקי זוהר: אז 1,400 כבר?

יעל גרמן: לא, זה יותר.

יעל גרמן: זה 2,000.

מכלוף מיקי זוהר: כמה את מקבלת משכורת קודמת מהעירייה?

יעל גרמן: אפס, אפס.

מכלוף מיקי זוהר: מה זאת אומרת?

מכלוף מיקי זוהר: את מקבלת רק מהכנסת שכר?

יעל גרמן: אני לא מקבלת פנסיה.

מכלוף מיקי זוהר: אין לך פנסיה תקציבית?

יעל גרמן: לא, אין לי.

יעל גרמן: לידיעתך, אין לי.

יעל גרמן: אני מ-99'.

מכלוף מיקי זוהר: ויש עוד כמה חברי כנסת מיש עתיד שיש להם פנסיה תקציבית, לא?

דוד ביטן: את בחודשיים פחות, שלוש, לא?

יעל גרמן: לא, כשאני נכנסתי הפסיקו עם הפנסיה התקציבית.

מכלוף מיקי זוהר: יש את מיקי לוי, מיקי לוי.

מכלוף מיקי זוהר: מיקי לוי מקבל פנסיה תקציבית.

מיקי רוזנטל: הוא מנסה להפוך את זה - - -

יעל גרמן: כדי שהוויכוח הזה בינינו ייפסק, כדי שהאשמות ההדדיות תפסקנה, אני באמת חושבת שהגיע הזמן.

יעל גרמן: אני פשוט שמעתי ולכן עליתי, שאתה מציע להעביר את כל החקיקה.

מכלוף מיקי זוהר: נכון, אני אביא את זה למליאה בקרוב - כן.

יעל גרמן: אני רק רוצה להזכיר לך שאני העליתי.

מיקי רוזנטל: שהליכוד התנגד לזה.

מכלוף מיקי זוהר: בוא נראה מי יתנגד.

מכלוף מיקי זוהר: נבחן את חברי הכנסת מי מתנגד.

יעל גרמן: אני רוצה להזכיר לך שיש לי הצעת חוק בנדון, בדיוק כמו שאמרת.

יעל גרמן: הצעת חוק מאוד פשוטה שבאה ואומרת שאנחנו נעביר את ההחלטה על כל תנאי השכר שלנו ועל ההעלאה לוועדה חיצונית.

יעל גרמן: ההצעה גם מפרטת מי יעמוד בוועדה החיצונית, האם אפשר יהיה לערער או לא לערער.

מכלוף מיקי זוהר: יש לי את החקיקה שלי.

מכלוף מיקי זוהר: את תראי אותה בקרוב ואת תתכבדי להחליט אם לתמוך בה.

מכלוף מיקי זוהר: זה הצעת חוק מצוינת.

יעל גרמן: אם אתה אומר שאתה באמת מעביר את זה לוועדה חיצונית - - -

מכלוף מיקי זוהר: מה זה "באמת"?

מכלוף מיקי זוהר: זה לא יהיה בידיים שלנו יותר.

יעל גרמן: יפה מאוד.

יעל גרמן: אני מודיעה לך שאני מאוד בעד, אני רק מזכירה לך שיש הצעת חוק קיימת.

יעל גרמן: אנא אמץ אותה.

יעל גרמן: למה לא הצבעת בעדה?

יעל גרמן: אם אתה בעד, למה לא הצבעת בעד ההצעה שלי?

יעל גרמן: מה, זה שלי או שלך?

יעל גרמן: או שהיא נכונה או שהיא לא נכונה.

מיקי רוזנטל: כן, למה הצבעת נגד?

מיקי רוזנטל: אבל אתה הצבעת נגד.

מיקי רוזנטל: עכשיו בדקו לי את זה.

מיקי רוזנטל: אתה הצבעת נגד הצעת החוק של חברת הכנסת גרמן להעביר את שכר חברי הכנסת - - -.

מיקי רוזנטל: צבוע, חצוף אחד, צבוע.

מיקי רוזנטל: אתה הצבעת נגד.

מיקי רוזנטל: אתה בא לעשות עלינו סיבוב עכשיו?

מכלוף מיקי זוהר: הצעת החוק שלי תובא בקרוב.

מכלוף מיקי זוהר: אני הצבעתי גם נגד העלאת קצבאות הנכים, אבל אחר כך גם הצבעתי בעד.

מכלוף מיקי זוהר: מה זה אומר?

מכלוף מיקי זוהר: תסביר לי את זה, מיקי.

מכלוף מיקי זוהר: אני הצבעתי נגד העלאת קצבאות הנכים, נגד אילן גילאון, ואחר כך הצבעתי בעד העלאת קצבאות הנכים.

מכלוף מיקי זוהר: אז מה זה אומר, מיקי?

מכלוף מיקי זוהר: מה זה אומר, מיקי?

מכלוף מיקי זוהר: - -

יעל גרמן: אני לא יודע מה זה אומר.

מיקי רוזנטל: לפחות אל תיתן לנו ציונים על ההתנהגות שלנו - חצוף.

מכלוף מיקי זוהר: - - זה אומר שאנחנו מצביעים בעד הצבעות של הקואליציה ולא של האופוזיציה.

מיקי רוזנטל: זה אומר שאתה צבוע, - - -, ואתה רוצה לעשות כותרות בעיתונות על התקציב של הכנסת במקום לדון בתקציב של הכנסת בהצעה של - - -

מכלוף מיקי זוהר: סליחה?

מכלוף מיקי זוהר: מיקי, אני רואה שאתה כועס.

מכלוף מיקי זוהר: הצלחתי להכעיס אותך?

מיקי רוזנטל: לא הצלחת להכעיס אותך.

מכלוף מיקי זוהר: הוצאתי אותך משיווי משקל, מיקי.

מכלוף מיקי זוהר: תירגע.

מכלוף מיקי זוהר: לא.

מכלוף מיקי זוהר: אני רגוע מאוד.

מכלוף מיקי זוהר: יש לי עוד כמה שפנים שאני יכול לשלוף מהכובע.

מיקי רוזנטל: תשלוף.

מיקי רוזנטל: נו, יש לך עוד משהו להגיד?

מיקי רוזנטל: תגיד עכשיו.

מכלוף מיקי זוהר: כן, נשמור אותם להזדמנות אחרת.

מכלוף מיקי זוהר: אני חושב שאתה ייצגת אותה יותר טוב ממני בדיון הזה.

יעל גרמן: אפשר לסיים?

יעל גרמן: אתם כמו שני תרנגולים - באמת, אני חייבת לומר.

יעל גרמן: אתם יכולים להירגע?

מיקי רוזנטל: תשמע, ה - - - שלך רשומה - - -, אין מה לעשות.

מיקי רוזנטל: הוא אמר שהוא הולך להציע הצעה ששכר חברי הכנסת ייצא מהבית הזה לוועדה ציבורית.

מיקי רוזנטל: אבל לפני חצי שנה בהצעה של גרמן ושלי הוא הצביע נגד - החצוף, הצבוע.

מכלוף מיקי זוהר: נכון, אני מצביע נגד האופוזיציה כמעט באופן אוטומטי.

מכלוף מיקי זוהר: אני מודה בזה.

מכלוף מיקי זוהר: כל מה שהאופוזיציה מביאה זה או פופוליסטי או לא רציני.

מכלוף מיקי זוהר: אני מצביע נגד.

מכלוף מיקי זוהר: כשמביאים מהקואליציה משהו, זה משהו רציני שיש לו גם היתכנות ועל זה אנחנו מצביעים בעד.

מכלוף מיקי זוהר: כמו שהצבענו נגד העלאת קצבאות הנכים כשהצעת החוק הגיעה מהאופוזיציה, אחר כך הצבענו בעדה כשהיא הגיעה מהקואליציה.

מכלוף מיקי זוהר: ככה זה עובד פה במדינתנו.

יעל גרמן: אז מתי היא היתה פופוליסטית?

יעל גרמן: בפעם הראשונה או בפעם השנייה?

מכלוף מיקי זוהר: אתם פופוליסטים מבוקר עד ערב.

מכלוף מיקי זוהר: יש משהו אצלכם שהוא לא פופוליסטי?

מכלוף מיקי זוהר: יש משהו אצלכם ענייני?

מכלוף מיקי זוהר: נו, באמת.

מכלוף מיקי זוהר: אני לא ראיתי.

מיקי רוזנטל: מתי זה היה פופוליסטי?

מיקי רוזנטל: עכשיו או אז כשהגשנו את זה?

מיקי רוזנטל: רק שנבין, מתי זה פופוליסטי?

מכלוף מיקי זוהר: לא ראיתי דברים ענייניים.

מכלוף מיקי זוהר: אצלכם הכול פופוליזם זול.

דוד ביטן: לא היית נגד הוועדה.

דוד ביטן: הרכב הוועדה - היית - - -

מכלוף מיקי זוהר: חברתי, תסיימי.

יעל גרמן: אני מסיימת תוך התעלמות מההערות, ואין לי אפילו שם תואר.

יעל גרמן: כשאנחנו מציעים זה פופוליסטי, כשאתה מציע זה לא פופוליסטי, חבל על הזמן.

יעל גרמן: או שזה נכון או שזה לא נכון.

מכלוף מיקי זוהר: נכון, זה עובדה.

מכלוף מיקי זוהר: בוא נבחן את הצעות החוק שלכם ונראה האם אני צודק או לא.

מיקי רוזנטל: כן, רבין מת שפעת, גם נוסיף את זה.

יעל גרמן: אתה רוצה לשמוע או שאתה רוצה כל הזמן להפריע?

יעל גרמן: אולי בתור יושב-ראש תאפשר למישהו לדבר?

מיקי רוזנטל: רבין מת משפעת, לא? הוא לא מת משפעת?

שולי מועלם-רפאלי: מיקי, זה לא מתאים.

שולי מועלם-רפאלי: תפסיק.

מיקי רוזנטל: רבין לא מת משפעת?

שולי מועלם-רפאלי: לא.

מכלוף מיקי זוהר: רבין נרצח על ידי רוצח מתועב, מיקי רוזנטל.

מכלוף מיקי זוהר: זו האמת, מה לעשות?

יעל גרמן: אולי כיושב-ראש ועדה תאפשר לי לסיים לדבר?

מכלוף מיקי זוהר: אגב, מיקי, למה הוא נרצח?

יעל גרמן: אתה לא מאפשר לי לסיים?

שולי מועלם-רפאלי: חבר הכנסת זוהר, אל תוזילו את הדיון על רצח רבין.

שולי מועלם-רפאלי: זה לא מתאים.

מכלוף מיקי זוהר: הוא העלה את זה.

שולי מועלם-רפאלי: לא, אז אל תשתתף איתו.

שולי מועלם-רפאלי: זה לא מכובד.

מכלוף מיקי זוהר: טוב, אני מסכים.

דוד ביטן: גם אם לא היית מעלה את הטיעון לך, גרמן לא היתה מגיעה לדבר.

דוד ביטן: הבנת?

מכלוף מיקי זוהר: לא נורא.

יעל גרמן: אתה יכול גם להקשיב בלי להעיר?

יעל גרמן: אני רוצה לומר לך שההצעה היא טובה כשהיא טובה, וזה לא משנה אם היא עולה מהקואליציה או מהאופוזיציה.

יעל גרמן: אם אתה תעלה את ההצעה שאתה אמרת היא תהיה טובה ממש כמו שהיא היתה טובה כשאני העליתי אותה.

יעל גרמן: אבל אנחנו, בניגוד לך, נצביע בעד.

מכלוף מיקי זוהר: אוקיי, נראה.

יעל גרמן: לכן, אני מציעה לך לקחת את ההצעה שלי שהיא מוכנה.

יעל גרמן: תעלה אותה ולהצביע.

דוד ביטן: אני מכיר את ההצעה שלו.

דוד ביטן: לא כדאי לך להגיד שתצביעי בעד.

יעל גרמן: אם היא תהיה כמו ההצעה שלי שמדברת על כך שאנחנו נותנים לוועדה ציבורית ואין לנו זכות וטו.

יעל גרמן: אין זכות וטו.

יעל גרמן: ועדה ציבורית - היא זו שקובעת.

מכלוף מיקי זוהר: שום דבר, זה יהיה בידיים של הציבור והוועדה הציבורית כמובן.

יעל גרמן: אז אין שום סיבה שלא להעלות את ההצעה שלי ולהצביע בעד.

דוד ביטן: הבעיה זה ה - - -

מכלוף מיקי זוהר: חכה, תראה את ההצעה.

מכלוף מיקי זוהר: קראת את ההצעה שאתה כבר מדבר?

מכלוף מיקי זוהר: תקרא את ההצעה.

שולי מועלם-רפאלי: זה רק יהיה יותר טוב כמו שאמרה חברת הכנסת יעל גרמן.

שולי מועלם-רפאלי: גם יש לזה נראות ציבורית יותר טובה.

מכלוף מיקי זוהר: עוד מישהו רוצה לומר לפני שאנחנו עוברים להצבעה?

יעל גרמן: יש לי עוד הערה קטנה לתקציב.

יעל גרמן: אני מבקשת לחזק את מחלקת כת"ף שהיא מחלקה חדשה שיש לה תפקיד.

יעל גרמן: זו מחלקה שמטרתה לחזק את מעמדה של הכנסת.

יעל גרמן: אני מבקשת שיהיה תקציב שיאפשר לה לעבוד, ואכן לחזק את המעמד.

מכלוף מיקי זוהר: תודה.

<חזי כהן: חזי כהן, אגף תקציבים.

<חזי כהן: מכיוון שנשאלתי על ההשוואה לתקציב המדינה, אני רוצה להגיד שבשנת 2010 תקציב הכנסת עמד על 496 מיליון, השנה בהצעת התקציב של 2019 זה עומד על 795.

<חזי כהן: זה עלייה של 300 מיליון.

<חזי כהן: זה עלייה שאין מקביל אליה בתקציב המדינה.

<חזי כהן: בשנים 2012 עד 2017 תקציב הכנסת עמד על 6.7%, לעומת עלייה מקבילה של 4.7% בתקציב המדינה.

<חזי כהן: כמו שאמר חשב הכנסת, אנחנו פנינו לכנסת בהתאם להחלטת הממשלה 3399 להפחית את היקף העודפים ולהעביר לתקציב המדינה.

<חזי כהן: אני מקווה שזה יגיע להסכמה בהקדם.

מכלוף מיקי זוהר: תודה.

מכלוף מיקי זוהר: אני רוצה לעבור להצבעה.

מכלוף מיקי זוהר: מי בעד אישור תקציב הכנסת לשנת 2019?

יעל גרמן: רגע, אתה מוסיף את הכת"ף?

מכלוף מיקי זוהר: זה כבר המנכ"ל והוא מטפל בזה.

אלברט סחרוביץ: חברת הכנסת גרמן, כת"ף זה יחידה מאוד חשובה ליושב-ראש הכנסת ולמנכ"ל הכנסת.

אלברט סחרוביץ: תאמיני לי שאנחנו - - -

יעל גרמן: אני יודעת, ולכן הסתכלתי עליך כשדיברתי.

יעל גרמן: אני - - -

מכלוף מיקי זוהר: מי בעד אישור תקציב הכנסת לשנת 2019?

מכלוף מיקי זוהר: ירים את ידו.

מכלוף מיקי זוהר: יש גם את גפני.

מכלוף מיקי זוהר: מי נגד?

מכלוף מיקי זוהר: מי נמנע?

מכלוף מיקי זוהר: בעד – 4

מכלוף מיקי זוהר: נמנעים – 1

מכלוף מיקי זוהר: ההחלטה התקבלה.

מכלוף מיקי זוהר: תודה, הישיבה נעולה.